**PÁLYÁZATI KIÍRÁS**

**E-I-042; I/28.sz. üzlet**

A Szombathely Városi Vásárcsarnok (9700 Szombathely, Hunyadi út 5-7.; a továbbiakban: **Vásárcsarnok**) **pályázatot ír ki** a természetben 9700 Szombathely, Hunyadi út 5-7. sz. alatt található, a Fejépület emeletén található, I/28.számú 61,50m2 alapterületű üzlethelyiség (a továbbiakban **üzlethelyiség/bérlemény**) – **az eredményes pályáztatási eljárás után megkötésre kerülő, öt (5) éves határozott időre szóló bérleti szerződésben** (a továbbiakban: bérleti szerződés) **foglalt tartalom és feltételek szerinti – üzemeltetésre.**

Szombathely Megyei Jogú Város Közgyűlése 116/2017 (IV.27.) Kgy. számú határozatával döntött a bérleményt is magába foglaló Vásárcsarnok felújításáról, amely felújítási, átalakítási munkálatok befejeződtek és folyamatban van a kivitelezési munkálatok során kialakított új üzlethelyiségek bérbeadása. A Vásárcsarnokban található, jelenleg még üresen álló valamennyi üzlethelyiség bérbeadásának várható időpontja előreláthatóan 2021. szeptember 01. napja.

A bérbeadás kezdete: **A bérleti szerződés aláírását követően, a Vásárcsarnok által megindítandó vásár- és piacüzemeltetési engedélyezési eljárás sikeres lefolytatását igazoló engedély(ek) Vásárcsarnok általi kézhezvételét követő nap, azzal, hogy a Vásárcsarnok az engedély(ek) általa történő, várható kézhezvételét megelőző tíz (10) nappal már értesíti a leendő bérlőt a bérleti szerződés hatályba lépésének várható napjáról.**

A bérleti díj alsó határa: **2.800,-Ft/m2/hó + ÁFA**

Kaució: **3 havi bérleti díjnak megfelelő összeg.**

**A közüzemi díjak, üzemeltetési költségek (pl. hulladékszállítás, őrző-védő szolgálat) megfizetése a bérlőt terheli.**

**A pályázatot az a pályázó nyeri meg, aki a pályázati feltételeknek megfelel és a legmagasabb bérleti díj fizetésére tesz ajánlatot.**

Az üzletben folytatható tevékenység: **elsősorban: gyógyászati segédeszköz, számítástechnikai/telekommunikációs eszközök, sportruházat, vegyi áru, drogéria, műszaki cikk, szerszám, halláscentrum, vendéglátóipari egység, szolgáltatás, egyéb**

**Az üzlethelyiség a pályázatban megjelölt céltól eltérően nem használható.**

Pályázni jogosultak köre:

**Pályázati ajánlatot olyan, a tevékenység folytatására jogosult természetes személy, jogi személy, stb. nyújthat be, akinek a pályázat benyújtásakor az állami adó- és vámhatósággal szemben lejárt esedékességű köztartozása, illetőleg a Vásárcsarnokkal szemben tartozása nem áll fenn.**

A pályázatnak tartalmaznia kell:

* a pályázó nevét, címét, egyéb elérhetőségét (telefonszám, e-mail), tevékenységének megnevezését,
* nyilatkozatát arról, hogy a pályázati feltételeket elfogadja,
* az üzlet általa tervezett üzletkörét, az árusítani kívánt árucsoportok felsorolását,
* a pályázathoz csatolni kell az üzlet működtetésére jogosító okiratokat (cégbejegyzésről szóló végzés 15 napnál nem régebbi cégkivonat (vállalkozói igazolvány))
* 0-s jelű NAV igazolás
* a pályázati biztosíték befizetését igazoló dokumentum hiteles másolatát.

A szerződést biztosító mellékkötelezettséggé átalakuló pályázati biztosíték összege: **3 havi bérleti díj + ÁFA összege** (Számlaszám, készpénzutalási megbízás nyomtatvány a Vásárcsarnok titkárságán elérhető (9700 Szombathely, Hunyadi út 9. Hunyadi üzletház 1.emelet))

A bérleményben végezhető építési munkálatokra és azok költségeinek viselésére vonatkozó rendelkezések:

Az üzlethelyiség műszaki állapota, felszereltsége: Az üzleten kifüggesztett leírás szerint. (400V~, 3x25 A; 15,5 kW)

**A leendő bérlő a pályázati kiírásban rögzített tevékenységét a bérleményben a jogszabályok és hatósági előírások által megkívánt, tevékenysége gyakorlására irányuló engedély(ek) birtokában kezdheti meg, amely engedély(ek) beszerzéséről saját költségére és felelősségére köteles gondoskodni.**

**A leendő bérlő az üzlethelyiségben a tevékenysége gyakorlásához szükséges bárminemű építési munkálatot (felújítás, kialakítás, átalakítás stb.) kizárólag az illetékes szakhatósággal történő előzetes egyeztetés alapján, saját költségére és felelősségére, a Vásárcsarnok által kijelölt vagy a Vásárcsarnok által előzetesen írásban jóváhagyott vállalkozóval jogosult végeztetni, azzal, hogy tudomásul veszi, hogy az általa tervezett építési munkálatok engedélyezésének akadályát képezhetik a fentiekben körülírt, a Vásárcsarnokban elvégzett felújítási munkálatokkal összefüggésben érvényesíteni szükséges jótállási, szavatossági igények, illetőleg a jótállás, szavatosság teljesíthetősége, a bérlői munkálatok elvégeztetésével együtt járó esetleges garanciavesztés lehetősége. A leendő bérlő – amennyiben élt a bérlemény átalakításának jogával – a saját költségén elvégzett építési munkák ellenértékére a bérleti szerződés és jogviszony megszűnésekor sem tarthat igényt.**

**A pályázatot zárt borítékban Szombathely Városi Vásárcsarnok 9700 Szombathely, Hunyadi út 9. címre kell elküldeni, melynek beérkezési határideje 2021. augusztus 9. 12.00 óra.**

A pályázati tárgyalás megtartásának helye: **9700 Szombathely, Hunyadi út 5-7.;**

A pályázati tárgyalás megtartásának ideje: **2021. augusztus 12. 10.00óra**

Az üzlet megtekinthető az alábbi időpontokban, előzetes egyeztetés után: **2021. július 26. hétfő 8.00-11.00, és augusztus 2. hétfő 8.00-11.00 óra között.**